Βλαντίμιρ Σοκόλοφ

Ο Βλαντίμιρ Αλεξάντροβις Σοκόλοφ (Ρωσικά: Влади́мир Алекса́ндрович Соколо́в, 26 Δεκεμβρίου 1889 – 15 Φεβρουαρίου 1962) ήταν Ρώσος ηθοποιός του θεάτρου και του κινηματογράφου.   Αφού σπούδασε θέατρο στη Μόσχα, ξεκίνησε την επαγγελματική του κινηματογραφική καριέρα στη Γερμανία και τη Γαλλία κατά την εποχή του βωβού κινηματογράφου, ενώ τη δεκαετία του 1930, μετανάστευσε στις Ηνωμένες Πολιτείες. Εμφανίστηκε σε περισσότερες από 100 ταινίες και τηλεοπτικές σειρές, συχνά σε δευτερεύοντες ρόλους διαφόρων εθνικοτήτων και εθνοτήτων.

 Τα πρώτα χρόνια 
Ο Σοκόλοφ γεννήθηκε στη Μόσχα της Ρωσικής Αυτοκρατορίας. Μεγάλωσε δίγλωσσος, μιλώντας Ρωσικά και Γερμανικά. Σπούδασε θέατρο στη Μόσχα, πρώτα στο Κρατικό Πανεπιστήμιο της Μόσχας και αργότερα στη Ρωσική Ακαδημία Θεατρικών Τεχνών, από όπου αποφοίτησε το 1913. Αρχικά, υπήρξε μαθητής του Κονσταντίν Στανισλάβσκι, αλλά αργότερα απέρριψε την υποκριτική του Μέθοδο (καθώς και κάθε άλλη θεωρία υποκριτικής). 

 Καριέρα 
μικρογραφία|300x300εσ|Ο Σοκόλοφ σε στιγμιότυπο από την ταινία Για ποιον χτυπά η καμπάνα (1943) του Σαμ Γουντ
Μετά την αποφοίτησή του, εντάχθηκε στο Θέατρο Τέχνης της Μόσχας ως ηθοποιός και βοηθός σκηνοθέτη.  Την ίδια δεκαετία, εντάχθηκε στο Θέατρο Καμέρνι. Στις αρχές του 1923, περιόδευσε με τον θίασό του στη Γερμανία, όπου γνώρισε τον θεατρικό σκηνοθέτη και παραγωγό Μαξ Ράινχαρντ, ο οποίος τον προσκάλεσε να μείνει στο Βερολίνο. Εμφανίστηκε σε πολυάριθμες θεατρικές παραγωγές και άρχισε να παίζει σε γερμανικές και αυστριακές ταινίες, όπως Ο έρως της Ιωάννας Νέι (1927), Το πλοίον των χαμένων ανθρώπων (1929), Abschied (1930) και Ο αγαπημένος των θεών (1930).

Με την άνοδο του ναζισμού, ο Εβραίος Σοκόλοφ μετακόμισε πρώτα στο Παρίσι το 1932, όπου συνέχισε να παίζει στο θέατρο και τον κινηματογράφο. Το 1937, μετανάστευσε στις Ηνωμένες Πολιτείες.  Αν και μιλούσε πολύ λίγα Αγγλικά κατά την άφιξή του, ο πρώτος του θεατρικός ρόλος εκεί ήταν πρωταγωνιστικός στο έργο του Γκέοργκ Μπίχνερ Ο θάνατος του Δαντόν, υπό τη σκηνοθεσία του Όρσον Γουέλς.

Την ίδια χρονιά, έκανε την πρώτη του εμφάνιση στην αγγλική γλώσσα πρωταγωνιστώντας στο έργο Η ζωή του Εμίλ Ζολά του ομογενούς Γουίλιαμ Ντίτερλε, υποδυόμενος τον Πολ Σεζάν. Εμφανίστηκε σε πολλά θεατρικά έργα στο Μπρόντγουεϊ από το 1937 έως το 1950.  Επίσης, γρήγορα βρήκε δουλειά σε αμερικανικές ταινίες, υποδυόμενος χαρακτήρες από μια μεγάλη ποικιλία εθνικοτήτων (ο ίδιος κάποτε ανέφερε 35),  όπως Φιλιππινέζους (Βατάαν, το φρούριο του Ειρηνικού), Γάλλους (Δραπέτες της κολάσεως), Έλληνες (Ο πόνος του χωρισμού), Άραβες (Μαρόκο), Ρουμάνους (I Was a Teenage Werewolf) και Κινέζους (Μακάο). Μεταξύ των πιο γνωστών ρόλων του είναι ο Ισπανός αντάρτης Ανσέλμο στο Για ποιον χτυπά η καμπάνα (1943) και ο Μεξικανός γέρος στο Και οι επτά ήταν υπέροχοι (1960).

Στα τέλη της δεκαετίας του 1950 και στις αρχές της δεκαετίας του 1960, εμφανίστηκε σε μια σειρά τηλεοπτικών σειρών, ανάμεσα στα οποία και τρία επεισόδια του Η ζώνη του λυκόφωτος του CBS. Την 1η Ιανουαρίου 1961, ο Σοκόλοφ πρωταγωνίστησε ως γκεστ σταρ στη σειρά γουέστερν των ABC / Warner Brothers Lawman.

Οι τελευταίοι του ρόλοι ήταν στις ταινίες Δραπέται του Ζαχρέιν και Τάρας Μπούλμπα, στις οποίες πρωταγωνιστούσε ο Γιουλ Μπρίνερ. Και οι δύο ταινίες κυκλοφόρησαν μετά τον θάνατο του Σοκόλοφ.

 Θάνατος 
Μετά από μια μακρά καριέρα, ο Σοκόλοφ πέθανε από εγκεφαλικό επεισόδιο το 1962 στο Χόλιγουντ της Καλιφόρνιας, σε ηλικία 72 ετών. 

 Φιλμογραφία 
ΈτοςΠρωτότυπος τίτλοςΤίτλος στα ΕλληνικάΡόλος1926Die Abenteuer eines Zehnmarkscheinesσυλλέκτης1927Die Liebe der Jeanne NeyΟ έρως της Ιωάννας ΝέιΖαχάρκιεβιτς1928Die weiße SonateΝτάινας Βάτερ1929Sensation im WintergartenΤο δράμα του ΒιντεργκάρτενΜπέριDas Schiff der verlorenen MenschenΤο πλοίον των χαμένων ανθρώπωνΓκρίσαKatharina KnieΤζούλιους1930Westfront 1918Δυτικό μέτωπο 1918ορντινάντσαMoral um MitternachtεπόπτηςAbschiedβαρόνοςLiebling der GötterΟ αγαπημένος των θεώνBoris JussupoffDas Flötenkonzert von Sans-souciΡώσος απσταλμένος1931KismetΟ ζητιάνος της ΒαγδάτηςL'opéra de quat'sousΗ όπερα της πεντάρας ΣμιτDie heilige FlammeΙερή φλόγαδρ ΧάρβεστερNiemandslandΛεβίν1932L'AtlantideΗ ΑτλαντίςΓκραφ ΜπιλόβσκιTeilnehmer antwortet nichtΟ αινιγματώδης κύριος ΚουάντΤσάιχνερStrafsache von Geldern1933Don Quichotteβασιλιάς των τσιγγάνωνDon QuixoteΔον ΚιχώτηςυπηρέτηςDans les ruesπατήρ ΣλαμπDu haut en basΈρως σε όλα τα πατώματακύριος Μπέργκερ1934Lac aux damesΗ λίμνη των κυριώνβαρόνος Ντόμπερσμπεργκ1935Le secret des WoronzeffΠετρόφNapoléon BonaparteΤριστά Φλερί1936MayerlingΤο δράμα του ΜάγιερλινγκαστυνόμοςRazumov: Sous les yeux d'occidentΤρικυμία ψυχώνεφημέριοςLa vie est à nousηλικωμένοςMister FlowΜέρλοουLes bas-fondsΟ υπόκοσμοςΚοστίλεβ1937The Life of Emile ZolaΗ ζωή του Εμίλ ΖολάΠολ Σεζάν Alcatraz IslandΙπτάμενος ΟλλανδόςConquestΜαρία Βαλέφσκαετοιμοθάνατος στρατιώτηςWest of ShanghaiΠρος δυσμάς της ΣανγκάηςΤσόου Φου-ΣανExpensive HusbandsΆντριου ΜπρένερBeg, Borrow or StealΣάσα1938Arsène Lupin ReturnsΗ νεκρανάσταση του Αρσέν ΛουπένΙβάν ΠαβλόφBlockadeΑποκλεισμόςΜπάζιλThe Amazing Dr. ClitterhouseΜεγαλοφυής παράφρωνΠόπουςSpawn of the NorthΜπροστά στον άνεμοΝτιμίτριRide a Crooked MileΓκλίνκα1939JuarezΧουαρέζΚαμίλοThe Real GloryΈφοδος γιγάντωνάρχοντας1940Comrade XΣύντροφος ΧΜιχαήλ Μπαστάκοφ1941Love CrazyΤρελή αγάπηδρ Κλουγκλ1942CrossroadsΚάρλος Λε ΝτουκRoad to MoroccoΜαρόκοΧάιντερ Χαν1943Mission to MoscowΑποστολή στη ΜόσχαΜιχαήλ ΚαλίνινMr. LuckyΟ πόνος του χωρισμούΈλληνας παπάςFor Whom the Bell TollsΓια ποιον χτυπά η καμπάνα Ανσέλμο1944Song of RussiaΤο τραγούδι της ΡωσίαςΑλεξάντερ ΜέσκοφPassage to MarseilleΔραπέτες της κολάσεωςπαππούςTill We Meet AgainΚατάσκοποι στη ΝορμανδίαΚαμπόThe ConspiratorsΟι συνωμόταιΜιγκέλ1945A Royal ScandalΤσαρίναΜαλάκοφBack to BataanΒαταάν, το φρούριο του Ειρηνικούσενιόρ Μουεναβεντούρα Χ. ΜπέγιοParis UndergroundΑπόκρυφο ΠαρίσινεκροθάφτηςScarlet StreetΗ σκύλαπαππούς1946Two Smart PeopleΔύο έξυπνοι άνθρωποικύριος Ζακ ΝτιφούρA Scandal in ParisΣκάνδαλο στο Παρίσιθείος ΟυγκόCloak and DaggerΜανδύας και στιλέτοΠόλντα1948To the Ends of the EarthΕχθροί της κοινωνίαςΛουμ Τσι Τσόου1950The Baron of ArizonaΟ βαρόνος της ΑριζόναςΠεπίτο1952MacaoΜακάοΚβαν Σουμ Τανγκ1956While the City SleepsΕνώ η πόλη κοιμάταιΤζορτζ Πίλσκι1957IstanbulΛαθρέμποροι της ΣταμπούλΑζίζ ΡακίμMonster from Green Hellδρ ΛόρεντςI Was a Teenage WerewolfΠέπεSabu and the Magic Ringγέρος φακίρης1958Twilight for the GodsΤο καράβι της αμαρτίαςΦέοντορ Μόρις1960Man on a String10 χρόνια κατάσκοποςΣεργκέι ΜίτροφBeyond the Time BarrierΥπέρτατοςThe Magnificent SevenΚαι οι επτά ήταν υπέροχοιγέροςCimarronΕξόρμησις γιγάντωνΓιακόμπ Κρούμπεκοφ1961Mr. SardonicusΧένρικ Τολεσλάβσκι1962Escape from ZahrainΑπόδραση από το ΖαχρέινΑμπντούλTaras BulbaΤάρας ΜπούλμπαΣτεπάν

 Παραπομπές 

 Εξωτερικοί σύνδεσμοι 

  (Αγγλικά)


Κατηγορία:Αμερικανοί ηθοποιοί κινηματογράφου
Κατηγορία:Ηθοποιοί βωβών ταινιών